turjo4nis/wikipedia-bn-dump-20250701 huggingface dataset:
দাও

দাও () লোহিত সাগর ও ভারত মহাসাগর অঞ্চলে বিচরণকারী এক বা একাধিক মাস্তুলবিশিষ্ট এবং "সেটি" (Settee) বা লাতিন (Lateen) জাতীয় পালবিশিষ্ট কিছু ঐতিহ্যবাহী পালতোলা নৌকার সাধারণ নাম। দাও নৌকা আরবরা নাকি ভারতীয়রা উদ্ভাবন করেছিল, সে ব্যাপারে ইতিহাসবিদদের মতভেদ আছে। দাও নৌকাগুলির হাল লম্বা ও সরু হয়। এগুলি মূলত ভারী মালামাল যেমন ফলমূল, সুপেয় পানি বা অন্যান্য ভারী পণ্যদ্রব্য পূর্ব আরবের উপকূল ধরে (পারস্য উপসাগরের আরব দেশগুলিতে) পরিবহন করতে ব্যবহৃত হত। এছাড়া পূর্ব আফ্রিকা, ইয়েমেন, উপকূলীয় দক্ষিণ এশিয়াতে (পাকিস্তান, ভারত ও বাংলাদেশ) দাও নৌকার প্রচলন আছে। অপেক্ষাকৃত বড় দাও নৌকাতে প্রায় ৩০ জন নাবিক, ছোটগুলিতে সাধারণত এক ডজন নাবিক থাকে।

ছবিতে দাও নৌকা

তথ্যসূত্র

ঐতিহ্যবাহী নৌকা
আরবি শব্দ ও বাক্যাংশ
নৌকার ধরন
শিকাগো (২০০২-এর চলচ্চিত্র)

শিকাগো হল ২০০২ সালে মুক্তিপ্রাপ্ত মার্কিন সঙ্গীতধর্মী অপরাধমূলক হাস্যরসাত্মক-নাট্য চলচ্চিত্র। এটি একই নামের গীতিনাট্য থেকে নির্মিত, যার মূল বিষয়বস্তু হল জ্যাজ যুগে তারকা, কেলেঙ্কারি, ও দুর্নীতি। ছবিটি পরিচালনা ও এর নৃত্য পরিচালনা করেছেন রব মার্শাল এবং চিত্রনাট্য চলচ্চিত্র উপযোগী করেছেন বিল কনডন। ছবিটিতে শ্রেষ্ঠাংশে অভিনয় করেছেন রানে জেলওয়েগার, ক্যাথরিন জিটা-জোন্স ও রিচার্ড গিয়ার। ভেলমা কেলি (জিটা-জোন্স) একজন ভডেভিল অভিনেত্রী এবং রক্সি হার্ট (জেলওয়েগার) একজন গৃহিণী।  ১৯২০-এর দশকে শিকাগোর প্রেক্ষাপটে দেখানো হয় তারা দুজন খুনের দায়ে জেলে বন্দি এবং বিচারের অপেক্ষায় রয়েছেন।

শিকাগো ছবিটি মুক্তির পর সমালোচকদের কাছ থেকে প্রশংসা লাভ করে এবং শ্রেষ্ঠ চলচ্চিত্রসহ ছয়টি বিভাগে একাডেমি পুরস্কার অর্জন করে। ১৯৬৮ সালের অলিভার!-এর পর এটি অস্কার বিজয়ী প্রথম সঙ্গীতধর্মী চলচ্চিত্র।

কুশীলব
 রানে জেলওয়েগার - রক্সি হার্ট
 ক্যাথরিন জিটা-জোন্স - ভেলমা কেলি
 রিচার্ড গিয়ার - বিলি ফ্লিন
 কুইন লতিফা - "মামা" মর্টন
 জন সি. রেইলি - অ্যামস হার্ট

আরও দেখুন 
 এএফআইয়ের শ্রেষ্ঠ সঙ্গীতধর্মী চলচ্চিত্র

তথ্যসূত্র

বহিঃসংযোগ
 
 
 
 
 

ইংরেজি ভাষার চলচ্চিত্র
২০০২-এর চলচ্চিত্র
২০০০-এর দশকের সঙ্গীতধর্মী নাট্য চলচ্চিত্র
২০০০-এর দশকের হাস্যরসাত্মক নাট্য চলচ্চিত্র
বিল কনডনের চিত্রনাট্য
মার্কিন চলচ্চিত্র
মার্কিন সঙ্গীতধর্মী নাট্য চলচ্চিত্র
মার্কিন হাস্যরসাত্মক নাট্য চলচ্চিত্র
মিরাম্যাক্সের চলচ্চিত্র
রব মার্শাল পরিচালিত চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
এদ্‌গার পুরস্কার বিজয়ী
মার্কিন বিদ্রূপাত্মক চলচ্চিত্র
আইনজীবী সম্পর্কে চলচ্চিত্র
টরন্টোয় ধারণকৃত চলচ্চিত্র
কারাগারের পটভূমিতে চলচ্চিত্র
নাটক ভিত্তিক মার্কিন চলচ্চিত্র
শিকাগোর পটভূমিতে চলচ্চিত্র
স্টুডিওক্যানেলের চলচ্চিত্র
২০০২-এর পরিচালনায় অভিষেক চলচ্চিত্র
২০০০-এর দশকের মার্কিন চলচ্চিত্র
২০০০-এর দশকের ইংরেজি ভাষার চলচ্চিত্র
মার্কিন অপরাধ হাস্যরসাত্মক নাট্য চলচ্চিত্র
মার্কিন নৃত্য চলচ্চিত্র
বাফটা বিজয়ী (চলচ্চিত্র)
শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী
মৃত্যুদণ্ড সম্পর্কে চলচ্চিত্র
ড্যানি এলফম্যান সুরারোপিত চলচ্চিত্র
শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র
জ্যাজ চলচ্চিত্র
নিয়ামত শেখ

নিয়ামত শেখ হলেন একজন ভারতীয় বাঙ্গালী রাজনীতিবিদ এবং পশ্চিমবঙ্গের  বিধানসভার সদস্য।

নিয়ামত শেখ একজন হরিহরপাড়া বিধানসভা কেন্দ্রের তৃণমূল কংগ্রেসের বর্তমান বিধায়ক, ব্লক সভাপতি হিসাবে নিযুক্ত আছেন।

তথ্যসূূূত্র 

পশ্চিমবঙ্গ বিধানসভার সদস্য ২০২১-২০২৬
মুর্শিদাবাদ জেলার ব্যক্তি
পশ্চিমবঙ্গ বিধানসভার সদস্য ২০১৬-২০২১
জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
মির্জা রুহুল আমিন

মির্জা রুহুল আমিন (২৮ ফেব্রুয়ারি ১৯২১ - ১৯ জানুয়ারি ১৯৯৭) পঞ্চগড় জেলায় জন্মগ্রহণকারী একজন বাংলাদেশী রাজনীতিবিদ, ক্রীড়ানুরাগী, প্রাক্তন মন্ত্রী ও সংসদ সদস্য। । তিনি এরশাদ সরকারের মন্ত্রীসভার একাধিক মন্ত্রণালয়ের দায়িত্বপ্রাপ্ত মন্ত্রী ছিলেন। তিনি মুসলিম লীগের মনোনয়নে দিনাজপুর-৪ ও ঠাকুরগাঁও-২ আসন থেকে নির্বাচিত সাবেক সংসদ সদস্য।

প্রাথমিক জীবন 
১৯২১ সালের ২৮ ফেব্রুয়ারি পঞ্চগড় জেলার আটোয়ারী উপজেলার মির্জাপুর গ্রামের সম্ভ্রান্ত মির্জা পরিবারে জন্মগ্রহণ করেন। ১৯৩৮ সালে তিনি ঠাকুরগাঁও ইংরেজি উচ্চ বিদ্যালয় (বর্তমানে ঠাকুরগাঁও সরকারি বালক উচ্চ বিদ্যালয়) থেকে ম্যাট্রিক পাস করেন। ১৯৪২ সালে কলকাতা বিশ্ববিদ্যালয় থেকে বিএ পাস করেন। দেশ বিভাগের পর তিনি ঠাকুরগাঁওয়ে স্থায়ীভাবে বসবাস শুরু করেন।

পরিবার 
মির্জা রুহুল আমিনের পিতার নাম মির্জা আজিমউদ্দিন সরকার। মির্জা আমিনরা তিন ভাই, তার অপর দুই ভাই হচ্ছেন সাবেক সংসদ সদস্য ৪র্থ সংসদের স্পিকার মির্জা গোলাম হাফিজ ও এস আর মির্জা। মির্জা আমিনের তিন সন্তান, বড় ছেলে বাংলাদেশ জাতীয়তাবাদী দল (বিএনপি) এর বর্তমান মহাসচিব মির্জা ফখরুল ইসলাম আলমগীর, মেঝ ছেলে মির্জা ইকবাল আমিন ও ছোট ছেলে ঠাকুরগাঁও পৌরসভা মেয়র মির্জা ফয়সল আমিন।

কর্মজীবন
ঠাকুরগাঁওয়ের পীরগঞ্জ হাই স্কুলের প্রধান শিক্ষক এবং ঠাকুরগাঁও হাই স্কুলের শিক্ষক ছিলেন তিনি।

রাজনৈতিক জীবন
১৯৬২-৬৬ সালে পরপর দুই বার পূর্ব পাকিস্তানের প্রাদেশিক আইন সভার সদস্য নির্বাচিত হন। তিনি ঠাকুরগাঁও পৌরসভায় দীর্ঘ ১৭ বছর মেয়র হিসেবে দায়িত্ব পালন করেন।

১৯৭৯ সালে তিনি দিনাজপুর-৪ ও ১৯৮৮ সালে ঠাকুরগাঁও-২ আসন থেকে জাতীয় সংসদ সদস্য নির্বাচিত হন। তিনি বাংলাদেশ সরকারের মন্ত্রীসভার কৃষিমন্ত্রী, সমাজকল্যাণ মন্ত্রী এবং মৎস্য ও পশু সম্পদ মন্ত্রী হিসেবে দায়িত্ব পালন করেছেন।

২০১৬ সালে আওয়ামী লীগ নেতা দিনাজপুর-২ আসনের সাবেক সাংসদ খালিদ মাহমুদ চৌধুরী দাবি করেন মির্জা রুহুল আমিন একজন "যুদ্ধাপরাধী" এবং যুদ্ধাপরাধীদের তালিকায় তার নাম ৭১০ নাম্বরে ছিলো। তবে আওয়ামী লীগ সরকারের প্রকাশিত ২০১৯ সালে আওয়ামী লীগ সরকার রাজাকারদের যে তালিকা প্রকাশ করে সেই তালিকায় মির্জা রুহুল আমিনের নাম নেই।

মৃত্যু 
মির্জা রুহুল আমিন ১৯৯৭ সালের ১৯ জানুয়ারি মৃত্যুবরণ করেন।

তথ্যসূত্র

১৯২১-এ জন্ম
১৯৯৭-এ মৃত্যু
পঞ্চগড় জেলার রাজনীতিবিদ
দ্বিতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশের কৃষিমন্ত্রী
ঠাকুরগাঁও জেলার রাজনীতিবিদ
এরশাদের মন্ত্রিসভার সদস্য
বাংলাদেশের মৎস্য ও প্রাণিসম্পদমন্ত্রী
জাতীয় পার্টির রাজনীতিবিদ
ঠাকুরগাঁও জেলার ব্যক্তি
বার্টো বার্টলেট

এডওয়ার্ড লসন (বার্টো) বার্টলেট (; জন্ম: ১০ মার্চ, ১৯০৬ - মৃত্যু: ২১ ডিসেম্বর, ১৯৭৬) বার্বাডোসের সেন্ট মাইকেল এলাকার ফ্লিন্ট হলে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ১৯২৮ সালে ইংল্যান্ড সফরে ওয়েস্ট ইন্ডিজের ইতিহাসের সর্বপ্রথম টেস্টে অংশ নেয়ার গৌরব অর্জন করেছেন এডওয়ার্ড বার্টলেট নামে পরিচিত বার্টো বার্টলেট।

খেলোয়াড়ী জীবন 
সেন্ট মাইকেলের ফ্লিন্ট হল এলাকায় জন্মগ্রহণকারী বার্টো বার্টলেট ১৯২৩-২৪ মৌসুম থেকে ১৯৩৮-৩৯ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।

১৯২৮ সালে কার্ল নুনেসের নেতৃত্বাধীন ওয়েস্ট দলের সাথে ইংল্যান্ড গমন করেন। ঐ সফরেই সফরকারী দলটির ইতিহাসের প্রথম টেস্ট অনুষ্ঠিত হয়েছিল। প্রস্তুতিমূলক খেলায় নটিংহ্যামশায়ারের বিপক্ষে ১০৯ রানের একমাত্র ব্যক্তিগত শতরানের ইনিংস খেলেছিলেন তিনি। ১৯৩০-৩১ মৌসুমে ওয়েস্ট ইন্ডিজ দলের সদস্যরূপে অস্ট্রেলিয়া গমন করেন। অ্যাডিলেডে সিরিজের প্রথম টেস্টে ১১৯ মিনিটে ৮৪ রানের মনোরম ইনিংস খেলেন। এটিই তার খেলোয়াড়ী জীবনের সর্বোচ্চ রানের টেস্ট ইনিংস ছিল।

মূল্যায়ন 
১৯৭৮ সালের সংস্করণে উইজডেন তাদের স্মরণিকায় মন্তব্য করে যে, উইকেটে অল-রাউন্ড ক্রীড়ানৈপুণ্য প্রদর্শন করেছিলেন তিনি। সংগৃহীত রানগুলো স্পষ্ট সম্ভাবনার দুয়ার উন্মোচিত করতো। দূর্ভাগ্যবশতঃ স্বার্থপরের মতো দল নির্বাচকমণ্ডলী বিচার বিশ্লেষণ করেছিলেন।

জুন, ১৯৮৮ সালে বার্বাডোস ক্রিকেট বাকলের সাথে হারম্যান গ্রিফিথের পরিবর্তে বার্টো বার্টলেটের স্থিরচিত্র ১০১ বার্বাডীয় ৫০সি স্ট্যাম্পে প্রকাশ করা হয়। ব্রিজটাউনের পার্সেল পোস্ট অফিস থেকে এ ভুল হয়েছিল। ৬ জুন, ১৯৮৮ তারিখ সোমবার সকাল ৯টার পূর্বেই এগুলো উদ্ধার করা হয়। পরবর্তীতে ১১ জুলাই, ১৯৮৮ তারিখে হারম্যান গ্রিফিথের চিত্র সংবলিত সঠিক ৫০সি স্ট্যাম্প প্রকাশ করা হয়েছিল। ১০১ সিরিজের বার্টলেটের স্ট্যাম্পগুলো বেশ উঁচু দামে বিক্রয় হয়েছিল।

দেহাবসান 
২১ ডিসেম্বর, ১৯৭৬ তারিখে বার্বাডোসের সেন্ট মাইকেল এলাকার বেভিলে সত্তর বছর বয়সে বার্টো বার্টলেটের দেহাবসান ঘটে। উইজডেনের ১৯৩৪ সালের সংস্করণে ভুলবশতঃ তার মৃত্যু সংবাদ প্রকাশ করেছিল।

তথ্যসূত্র

আরও দেখুন 
 ভাইবার্ট উইট
 হারম্যান গ্রিফিথ
 ত্রিনিদাদ ও টোবাগো জাতীয় ক্রিকেট দল
 ওয়েস্ট ইন্ডিয়ান টেস্ট ক্রিকেটারদের তালিকা
 ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর

বহিঃসংযোগ 
 
 

১৯০৬-এ জন্ম
১৯৭৬-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
বার্বাডীয় ক্রিকেটার
বার্বাডোসের ক্রিকেটার
সেন্ট মাইকেল, বার্বাডোসের ব্যক্তি
হাওয়ার্ড হিউজ

হাওয়ার্ড রবার্ড হিউজ জুনিয়র (; ২৪ ডিসেম্বর ১৯০৫ - ৫ এপ্রিল ১৯৭৬) ছিলেন একজন মার্কিন ধনাঢ্য ব্যবসায়ী, বিনোয়োগকারী, রেকর্ডধারী বৈমানিক, প্রকৌশলী, চলচ্চিত্র পরিচালক এবং মানবহিতৈষী। তার জীবদ্দশায় তিনি বিশ্বের অন্যতম ব্যবসাসফল ব্যক্তি ছিলেন। তিনি প্রথমে চলচ্চিত্র প্রযোজক হিসেবে সুখ্যাতি অর্জন করেন এবং পরে বিমান ব্যবসায়ে প্রভাবশালী ব্যক্তিত্ব হয়ে ওঠেন। পরবর্তীকালে অবসেসিভ-কম্পালসিভ ডিজঅর্ডার, মারাত্মক বিমান দুর্ঘটনা হতে দীর্ঘস্থায়ী ব্যথা ও বধিরত্ব বাড়তে থাকার কারণে তার খামখেয়ালী আচরণ ও একাকী জীবনধারার গণমাধ্যমের নজর কাড়ে।

হিউজ ১৯২০-এর শেষের দিকে হলিউড যুগের শুরুতে বিশাল নির্মাণ ব্যয়ের ও প্রায়ই বিতর্কিত চলচ্চিত্র নির্মাণ করে ব্যাপক সুনাম অর্জন করেন। তার নির্মিত উল্লেখযোগ্য চলচ্চিত্রসমূহ হল দ্য র‍্যাকেট (১৯২৮), হেল্‌স অ্যাঞ্জেলস (১৯৩০), এবং স্কারফেস (১৯৩২)। পরবর্তীকালে তিনি আরকেও চলচ্চিত্র স্টুডিও নির্মাণ করেন।

প্রারম্ভিক জীবন
হাওয়ার্ড হিউজের জন্মস্থান টেক্সাসের হাম্বল বা হিউস্টন হিসেবে নথিভুক্ত হয়েছে। বিভিন্ন সূত্রে বিভিন্ন তারিখ প্রদানের কারণে জন্ম তারিখটি অনিশ্চিত। হিউজ নিজে প্রায়ই দাবী করতেন তার জন্মদিন ক্রিসমাসের প্রাক্কালে। তার খালা অ্যানেট গ্যানো লুমিসের সাক্ষরিত ১৯৪১ সালের হিউজের একটি এফিডেভিট জন্ম সনদে তার জন্ম তারিখ ও স্থান ১৯০৫ সালের ২৪শে ডিসেম্বর টেক্সাসের হ্যারিস কাউন্টি হিসেবে লিপিবদ্ধ রয়েছে। ১৯০৬ সালের ৭ই অক্টোবরে আইওয়ার কেউকুকের সেন্ট জন্‌স এপিস্কোপাল গির্জার প্যারিস রেজিস্টারে তার ব্যাপ্তিস্ম করার সনদে তার জন্ম তারিখ ১৯০৫ সালের ২৪শে সেপ্টেম্বর হিসেবে লিপিবদ্ধ রয়েছে, তবে এতে কোন জন্মস্থানের উল্লেখ নেই।

হিউজের পিতা হাওয়ার্ড আর. হিউজ সিনিয়র ছিলেন মিজুরির একজন সফল উদ্ভাবক ও ব্যবসায়ী এবং মাতা অ্যালেন স্টোন গ্যানো। হিউজ ইংরেজ, ওয়েলশ ও ফরাসি উগুন বংশোদ্ভূত, এবং তিনি প্রথম মার্কিন রাষ্ট্রপতি জর্জ ওয়াশিংটনকে ব্যপ্তিস্ম করানো মন্ত্রী জন গ্যানোর বংশধর। হিউজের চাচা রুপার্ট হিউজ একজন স্বনামধন্য ঔপন্যাসিক, চিত্রনাট্যকার ও চলচ্চিত্র পরিচালক।

টীকা

তথ্যসূত্র

গ্রন্থপঞ্জি

বহিঃসংযোগ

 
 ন্যাশনাল অ্যাভিয়েশন হল অব ফেমে হাওয়ার্ড হিউজ 

হাওয়ার্ড হিউজ
১৯০৫-এ জন্ম
১৯৭৬-এ মৃত্যু
২০শ শতাব্দীর মার্কিন প্রকৌশলী
২০শ শতাব্দীর মার্কিন ব্যবসায়ী
ইংরেজ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
আবেশিক অনুকর্ষী ব্যাধিতে আক্রান্ত ব্যক্তি
মার্কিন জনহিতৈষী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
মার্কিন বায়বান্তরীক্ষ প্রকৌশলী
মার্কিন শতকোটিপতি
মার্কিন চলচ্চিত্র স্টুডিও নির্বাহী
মার্কিন উদ্ভাবক
মার্কিন বিনিয়োগকারী
মার্কিন গণমাধ্যমের মালিক
মার্কিন রেস্তোরাঁ মালিক
মার্কিন প্রযুক্তি প্রধান নির্বাহী
মার্কিন প্রযুক্তি কোম্পানি প্রতিষ্ঠাতা
কংগ্রেশনাল স্বর্ণ পদক প্রাপক
ক্যালিফোর্নিয়ার চলচ্চিত্র প্রযোজক
ভায়োলেট লাইন (দিল্লি মেট্রো)

ভায়োলেট লাইন হল দিল্লি মেট্রোর আটটি লাইনের মধ্যে একটি, যা ভারতের একটি দ্রুতগামী গণপরিবহন ব্যবস্থা। লাইনটি ফরিদাবাদের মাধ্য দিয়ে বল্লভাগড়ের রাজা নাহর সিংয় মেট্রো স্টেশনের সাথে নতুন দিল্লির কাশ্মীর গেট মেট্রো স্টেশনকে সংযুক্ত করে। লাইনের মোট দৈর্ঘ ৪৩.২৮৫ কিলোমিটার (২৬.৮৯৬ মাইল). এবং এই লাইনে মোট ৩২ টি মেট্রো স্টেশন রয়েছে। কেন্দ্রীয় সচিবালয় - সারি বিহার বিভাগটি ৩ অক্টোবর ২০১০ খ্রিস্টাব্দে খোলা হয় এবং ১৪ জানুয়ারী ২০১১ খ্রিস্টাব্দে বদরপুর পর্যন্ত লাইনটি বিস্তৃত হয়। এই লাইনটি ২৬ জুন ২০১৪ খ্রিস্টাব্দে মন্ডি হাউস পর্যন্ত কেন্দ্রীয় সচিবালয় থেকে বর্ধিত করা হয় এবং ৮ জুন ২০১৫ খ্রিস্টাব্দে আইটিও পর্যন্ত বাড়ানো হয়। ২৮ মে ২০১৭ খ্রিস্টাব্দে দিল্লি গেট, জামে মসজিদ ও লাল কেল্লার হয়ে লাইনটি কাশ্মীরী গেট মেট্রো স্টেশন পর্যন্ত সম্প্রসারিত করা হয়। আইটিও মেট্রো স্টেশন ও কাশ্মীরী গেট মেট্রো স্টেশনের মধ্যবর্তী প্রসারিত এলাকাটি ঐতিহ্যবাহী লাইন বা হেরিটেজ লাইন নামে পরিচিত। এই লাইনটি তাদের জন্য সমান্তরাল সংযোগ হিসাবে কাজ করে, যারা প্রচলিত হলুদ লাইনটিতে ভ্রমণ করে এবং দক্ষিণ দিল্লি ও কেন্দ্রীয় দিল্লির অভ্যন্তরস্থ অংশগুলি চলাচল করেন, যা উপনগরী শহর ফরিদাবাদ পাশেই অবস্থিত। ৬ সেপ্টেম্বর ২০১৫ খ্রিস্টাব্দে ফরিদাবাদে এস্কর্টস মুজাসারের পূর্বদিকে একটি সম্প্রসারণের উদ্বোধন করেন প্রধানমন্ত্রী নরেন্দ্র মোদি। ১৯ নভেম্বর ২০১৮ খ্রিস্টাব্দে প্রধানমন্ত্রী নরেন্দ্র মোদির নেতৃত্বে লাইনটির দক্ষিণে প্রান্তে বল্লভগড়ের রাজা নাহার সিং মেট্রো স্টেশন পর্যন্ত একটি সম্প্রসারণের উদ্বোধন হয়।

ইতিহাস
ভায়োলেট লাইন মূলত মার্চ ২০১০ খ্রিস্টাব্দে খোলার কথা ছিল। ১২ জুলাই ২০০৯ খ্রিস্টাব্দ কৈলাশের পূর্ব দিকে সেন্ট্রাল সেক্রেটারি- বদরপুর করিডোড়ের জমরাউদ্দুর এলাকায় নির্মাণাধীন  একটি ঝুলন্ত সেতুর একটি গার্ডার লোড করার সময় তার  একটি অংশ ভেঙ্গে পড়ে। এর ফলে ছয়জন নিহত ও ১৫ জন আহত হয়। ১৩ জুলাই ২০০৯ খ্রিস্টাব্দে ধ্বংসাবশেষ সরিয়ে ফেলা একটি ক্রেন ভেঙ্গে পড়ে এবং একটি বোলিং পিন প্রভাবের সাথে কাছাকাছি থাকা দুটি ক্রেন ভেঙ্গে ছয় জন আহত হয়।

ট্রেন তথ্য

দিকে → কাশ্মীরী গেট

দিকে ← রাজা নাহর সিংহ

রোলিং স্টকে 
এই লাইনয়ে মিত্সুবিশি-রোটেম-বিএইএমএল-এর কনসোর্টিয়াম দ্বারা নির্মিত স্ট্যান্ডার্ড গেজ ট্রেন ব্যবহার করা হবে। মোট ১৯৬ টি কোচ ক্রয় করে ৪-টি কোচ (৪৬ টি ট্রেন) এবং ৬-টি কোচ  (২ টি ট্রেন) যুক্ত ট্রেন চালানোর কথা বলা হয়। এই ট্রেন এই লাইন এবং সবুজ লাইনে ব্যবহার করা হয়। দক্ষিণ কোরিয়ার চ্যাংওয়ানে একটি ট্রেন নির্মিত হয়েছিল এবং বাকি ট্রেনগুলি বেঙ্গালুরুতে বিইএমএল-এর সুবিধাতে নির্মিত হয়েছিল। ১,৬৭৬ মিমি (৫ ফুট ৬ ইঞ্চি) ব্রর্ড গেজ ট্রেনের বিপরীতে ট্রেনগুলি ১,৪৩৫ মিমি (৪ ফুট ৮ ১/২ ইঞ্চি) স্ট্যান্ডার্ড গেজ।

আরও দেখুন 
 দিল্লি মেট্রোর স্টেশনগুলির তালিকা 
 দিল্লির পরিবহন ব্যবস্থা

তথ্যসূত্র

বহিঃসংযোগ

 Delhi Metro Rail Corporation Ltd. (Official site) 
 Delhi Metro Annual Reports

দিল্লি মেট্রোর রেলপথ
মোহাম্মদ আমানউল্লাহ (রাজনীতিবিদ)

মোহাম্মদ আমানউল্লাহ (১৬ মার্চ ১৯৩৯–১১ মার্চ ২০২১) বাংলাদেশী রাজনীতিবিদ ও চিকিৎসক যিনি ময়মনসিংহ-১১ আসনের সংসদ সদস্য এবং প্রতিমন্ত্রী ছিলেন।

প্রাথমিক জীবন 
আমানউল্লাহ ১৬ মার্চ ১৯৩৯ সালে জন্মগ্রহণ করেন। তিনি এমবিবিএস পাশ করেন এবং ডাক্তিারি পেশায় নিজেকে নিয়োজিত করেন।

রাজনৈতিক জীবন 
আমানউল্লাহ ১৯৯৬ সালে ৭ম জাতীয় সংসদ নির্বাচনে আওয়ামী লীগের মনোনয়নে প্রথম জাতীয় সংসদ সদস্য নির্বাচিত হন। এরপর তিনি ময়মনসিংহ-১১ আসন থেকে ২০০১, ২০০৮ ও ২০১৪ সালে পুনরায় সংসদ সদস্য নির্বাচিত হন। নবম জাতীয় সংসদের মেয়াদে তিনি পিটিশন সম্পর্কিত সংসদীয় স্থায়ী কমিটি ও স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য্ ছিলেন। ২০১৮ সালের একাদশ জাতীয় সংসদ নির্বাচনে মনোনয়ন না পাওয়ায়  তিনি নির্বাচনে অংশগ্রহণ করেননি।

মৃত্যু 
মোহাম্মদ আমানউল্লাহ ১১ মার্চ ২০২১ সালে ঢাকার ল্যাবএইড হাসপাতালে মৃত্যুবরণ করেন।

তথ্যসূত্র 

১৯৩৯-এ জন্ম
২০২১-এ মৃত্যু
ময়মনসিংহ জেলার রাজনীতিবিদ
বাংলাদেশী চিকিৎসক
সপ্তম জাতীয় সংসদ সদস্য
অষ্টম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
আভা গার্ডনার

আভা লাভিনিয়া গার্ডনার (; ২৪ ডিসেম্বর ১৯২২ - ২৫ জানুয়ারি ১৯৯০) ছিলেন একজন মার্কিন অভিনেত্রী ও গায়িকা। তিনি ১৯৪১ সালে মেট্রো-গোল্ডউইন-মেয়ার কোম্পানির সাথে চুক্তি সাক্ষর করেন এবং কয়েকটি ছোট চরিত্রে অভিনয়ের পর দ্য কিলার্স (১৯৪৬) ছবিতে অভিনয় করে সকলের নজর কাড়েন। তিনি মোগ্যাম্বো (১৯৫৩) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন এবং অপর কয়েকটি চলচ্চিত্রে অভিনয় করে তিনটি বাফটা পুরস্কার ও একটি গোল্ডেন গ্লোব পুরস্কারের মনোনয়ন লাভ করেন।

গার্ডনার ১৯৪০ থেকে ১৯৭০-এর দশকে কয়েকটি বিশাল নির্মাণ ব্যয়ের চলচ্চিত্রে অভিনয় করেন, তন্মধ্যে রয়েছে দ্য হাকস্টার্স (১৯৪৭), শো বোট (১৯৫১), প্যান্ডোরা অ্যান্ড দ্য ফ্লাইং ডাচম্যান (১৯৫১), দ্য স্নোস অব কিলিমানজারো (১৯৫২), দ্য বেয়ারফুট কনটেসা (১৯৫৪), ভোওয়ানি জাংশন (১৯৫৬), অন দ্য বিচ (১৯৫৯), ফিফটি ফাইভ ডেজ অ্যাট পেকিং (১৯৬৩), সেভেন ডেজ ইন মে (১৯৬৪), দ্য নাইট অব দ্য ইগুয়ানা (১৯৬৪), দ্য বাইবেল: ইন দ্য বিগিনিং... (১৯৬৬), দ্য লাইফ অ্যান্ড টাইমস অব জাজ রয় বিন (১৯৭২), আর্থকোয়াক (১৯৭৪), এবং দ্য ক্যাসান্ড্রা ক্রসিং (১৯৭৬)।

তিনি ১৯৯০ সালে ৬৭ বছর বয়সে মৃত্যুর চার বছর পূর্ব পর্যন্ত নিয়মিত অভিনয় করে যান। ১৯৯৭ সালে আমেরিকান ফিল্ম ইনস্টিটিউট তাদের ধ্রুপদী হলিউড চলচ্চিত্রের সেরা ২৫ নারী তারকা তালিকায় তাকে ২৫তম স্থান প্রদান করে।

তথ্যসূত্র

বহিঃসংযোগ 

 
 
 

১৯২২-এ জন্ম
১৯৯০-এ মৃত্যু
২০শ শতাব্দীর মার্কিন অভিনেত্রী
২০শ শতাব্দীর মার্কিন গায়িকা
মেট্রো-গোল্ডউইন-মেয়ারের চুক্তিবদ্ধ শিল্পী
মার্কিন চলচ্চিত্র অভিনেত্রী
২০শ শতাব্দীর স্মৃতিকথাকার
নিউমোনিয়ায় মৃত্যু
২০শ শতাব্দীর মার্কিন স্মৃতিকথাকার
২০শ শতাব্দীর মার্কিন সঙ্গীতশিল্পী
নর্থ ক্যারোলাইনার অভিনেত্রী
মার্কিন নাস্তিক
ইংল্যান্ডে মার্কিন প্রবাসী
ইংরেজ বংশোদ্ভূত মার্কিন ব্যক্তি
স্কটিশ-আইরিশ বংশোদ্ভূত মার্কিন ব্যক্তি
মার্কিন টেলিভিশন অভিনেত্রী
ক্যালিফোর্নিয়ার ডেমোক্র্যাট
প্রজ্ঞা যাদব

প্রজ্ঞা কাপুর হলেন একজন সুইডিশ অভিনেত্রী এবং মডেল। তিনি সুইডেনের বর্গহোমে জন্মগ্রহণ করলেও কার্লস্ক্রোনায় তার শৈশব অতিবাহিত করেন। ২০১৫ সালের ৪ঠা মে তারিখে, তিনি ভারতীয় পরিচালক অভিষেক কাপুরের সাথে বিবাহ বন্ধনে আবদ্ধ হন। তিনি আমল গুপ্তের চলচ্চিত্র হাওয়া হাওয়াই-এ প্রধান অভিনেত্রী হিসেবে অভিনয় করেছেন। তিনি অ্যাডভান্সড অ্যাক্টিং অ্যান্ড বেহেভিরিয়াল স্টাডিজে অভিনয় বিষয়ে প্রশিক্ষণ গ্রহণ করেছেন এবং হাওয়া হাওয়াই চলচ্চিত্রের পরবর্তী সময়েও থিয়েটারে কাজ করেছেন।

চলচ্চিত্রের তালিকা

তথ্যসূত্র

সুইডিশ নারী মডেল
জীবিত ব্যক্তি
হিন্দি চলচ্চিত্র অভিনেত্রী
১৯৯০-এ জন্ম

সুয়েডীয় নারী মডেল
সুয়েডীয় চলচ্চিত্র অভিনেত্রী
ভারতীয় বংশোদ্ভূত অভিনেত্রী
২১শ শতাব্দীর সুয়েডীয় অভিনেত্রী
জেসন মোমোয়া

যোসেফ জেসন নামাকায়েহা মোমোয়া  (জন্ম আগস্ট ১, ১৯৭৯) একজন মার্কিন অভিনেতা, লেখক, চলচ্চিত্র প্রযোজক, পরিচালক এবং মডেল। ডি.সি. এক্সটেন্ডেড ইউনিভার্সের ২০১৬ সালে মুক্তি পাওয়া ব্যাটম্যান ভার্সেস সুপারম্যান: ডন অব জাস্টিস চলচ্চিত্রের মাধ্যমে তিনি আন্তর্জাতিক অঙ্গনে আলোচনার কেন্দ্রে আসেন। ২০১৮ সালে তার আধিপত্যে একক চলচ্চিত্র, অ্যাকুয়াম্যান মুক্তি পায় যা আন্তর্জাতিক বক্স অফিসের শীর্ষে জায়গা করে নেয়। এছাড়া তিনি তার টেলিভিশন সিরিজের রনন ডেক্স (স্ট্রেঞ্জ আটলান্টিস ২০০৪-২০০৯), খাল দ্রগো (গেম অব থ্রোনস ২০১১-২০১২) এবং ডেক্লান হার্প (ফ্রন্টায়ার ২০১৬-বর্তমান) কুশিলবের জন্য খ্যাত।

তথ্যসূত্র

বহিঃসংযোগ

 

১৯৭৯-এ জন্ম
জীবিত ব্যক্তি
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
২০শ শতাব্দীর মার্কিন অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন কণ্ঠাভিনেতা
ফিলাডেলফিয়া সিটি হল

ফিলাডেলফিয়া সিটি হল ফিলাডেলফিয়ার, পেনসিলভানিয়া শহরের সরকারের আসন। এই ভবনটি ১৮৭১ থেকে ১৯০১ সাল শহুরের কেন্দ্রে স্থলে পেন স্কয়ারের অভ্যন্তরে নির্মিত হয়েছিল। দ্বিতীয় সাম্রাজ্যের শৈলীতে এই ভবনটির নকশা করেছিলেন জন ম্যাক আর্থার জুনিয়র এবং থমাস উস্টিক ওয়াল্টা। চুনাপাথর, গ্রানাইট, এবং মার্বেল তৈরী এই ভবনটি  ইট প্রাচীর ছিলো ২২ ফুট (৬.৭ মিটার) পর্যন্ত পুরু এবং ভবনের  নির্মাণ খরচ হয়ে ছিলো $২৪ মিলিয়ন ডলার। 

ফিলাডেলফিয়া সিটি হলের উচ্চতা ছিলো ৫৪৮ ফুট (১৬৭ মিটার) লম্বা যা  ১৮৯৪ থেকে ১৯০৮ সাল পর্যন্ত বিশ্বের সবচেয়ে লম্বা বাসযোগ্য ভবনের স্থান পেয়েছিলো। পেনসিলভেনিয়াতে এটি লম্বা ভবন ছিলো ১৯৩২ সালে উপসাগরীয় অঞ্চলটি পিটসবার্গ টাওয়ার নির্মানের আগ পর্যন্ত । ফিলাডেলফিয়াতে এটি লম্বা ছিল ১৯৮৬ সাল পর্যন্ত ওয়ান লিবার্টি প্লেস নির্মাণের ফলে এটি অপ্রত্যাশিত ভদ্রমহিলার চুক্তির অবসান ঘটায় যা নগরের বাড়ির উচ্চতা সীমাবদ্ধ ছিল না।

ইতিহাস
বিল্ডিংটি স্কটল্যান্ডের স্থপতিক জন ম্যাকআর্থার জুনিয়র এবং দ্বিতীয় সাম্রাজ্য শৈলীতে টমাস উস্টিক ওয়াল্টার নকশা তৈরি করে এবং ১৮৭১ সাল হতে ১৯০১ সাল পর্যন্ত ২৪ মিলিয়ন ডলারের বিনিময়ে নির্মিত হয়েছিল। এবং ১৮৯৪ সালে এর নির্মাণ কাজ সম্পন্ন হয়েছিল। তখনকার সময়ে এটিই ছিলো বিশ্বের সবচেয়ে লম্বা ভবন, এটি ওয়াশিংটন স্মৃতিস্তম্ভ এবং আইফেল টাওয়ারের নির্মাণের সময় অতিক্রম করা হয়েছিল। ১৮৯৪ সালে নির্মাণ শেষ হওয়ার পর এটি বিশ্বের সবচেয়ে লম্বা বাসযোগ্য ভবন হয়ে ওঠে।

চিত্র সমাহার

আরও দেখুন
 ক্রিসলার বিল্ডিং 
 উলঅর্থ বিল্ডিং 
 প্লাজা হোটেল 
 শেলবর্ন হোটেল

তথ্যসূত্র

বহিঃসংযোগ 

গগনচুম্বী অট্টালিকা
ফিলাডেলফিয়ার ইতিহাস
প্রাক্তন বিশ্বের সবচেয়ে উঁচু ভবন
ক্রাফটন

ক্রাফটন() পূর্বে ব্লুহোল নামে পরিচিত, একটি দক্ষিণ কোরিয়ান কোম্পানি যেটি  বুন্দাং-গু, সেওংনামে অবস্থিত ভিডিও গেম বিকাশ ও বিতরণ করে।

ইতিহাস

তৈরিকৃত গেইম

বহিঃসংযোগ

টীকা

তথ্যসূত্র

ভিডিও গেম প্রকাশক
২০১৮-এ প্রতিষ্ঠিত ভিডিও গেম কোম্পানি
ভিডিও গেম উন্নয়ন কোম্পানি
টেনসেন্ট
মাদুরকাঠি

মাদুরকাঠি মেদিনীপুর জেলার জি আই ট্যাগ প্রাপ্ত একটি কুটিরশিল্প জাত পণ্য। নরম মাদুরকাঠি দিয়ে মাদুর তৈরি করা হয়। মাদুরকাঠি মূলত স্থানীয় এবং পার্শ্ববর্তী অঞ্চল থেকে সংগ্রহ করা হয়। মেদিনীপুর জেলা এবং পশ্চিমবঙ্গের অন্যতম ঐতিহ্য এবং গর্ব। বাড়ির মহিলারা সমবায় গোষ্ঠী হিসাবে এই মাদুর তৈরি করে থাকেন।

সিন্ধু সভ্যতার সময় থেকে মাদুরের ব্যবহার হয়ে চলছে। অথর্ব বেদে মাদুরের ব্যবহার উল্লেখ করা আছে। সেখানে মাদুরকে তৎকালীন সমাজ ব্যবস্থায় যথেষ্ট গুরুত্ব দেওয়া হয়েছে। মহাভারতে শুকনো ঘাসের আসনের উপর বসতে দেওয়া হতো বলে উল্লেখ করা আছে।  যা মাদুরের ঐতিহাসিক গুরুত্বকে অনেকটা বাড়িয়ে দিয়েছে।

বাংলার জনমানসে মাদুরের গুরুত্ব অনেকটা। এটিকে মাটিতে বা মেঝেতে পেতে বসার জন্যই বেশি ব্যবহার করা হয়। যদিও এই রীতি এখন গ্রামাঞ্চলেই সীমাবদ্ধ। অনেক সময় এটিকে বিছানাতেও ব্যবহার করা হয়। তাপের অপরিবাহিতা ও জলীয় বাষ্প শোষণ ক্ষমতা এটির গ্রহণযোগ্যতা বাড়িয়েছে। এছাড়াও বিয়ে, ভাইফোঁটা ইত্যাদি ধর্মীয় ক্ষেত্রেও এটিকে ব্যবহার করা হয়।

২০১৮ সালের ২৮ মার্চ পশ্চিমবঙ্গ সরকার হস্তশিল্প হিসাবে জি আই ট্যাগ দিয়েছে।

ইতিহাস

প্রকারভেদ 
মূলত তিন ধরনের বুনন পদ্ধতিতে মাদুরকাঠি বোনা হয়।
 এক রোখা
 দুই রোখা
 মাসলন্দ

এক রোখা হালকা মাদুর। এটির গুণমান সব থেকে কম। এটিতে একবার বুনন দেওয়া হয়। দুই রোযা এর থেকে উন্নত মানের মাদুর বুনন পদ্ধতি। এক রোযার তুলনায় অনেকটা ভারী ও টেকসই হয়। মাসলন্দ সবথেকে উন্নত মানের মাদুর বুনন পূদ্ধতি।

মাদুর কাঠি দিয়ে মাদুর ছাড়াও নানা ধরনের নিত্য ব্যবহার্য সামগ্রী তৈরি করা হয়। যেমন
পর্দা
আসন
টিফিন নেওয়ার ব্যাগ
ছোট ব্যাগ

বিবরণী
 আকার - বড় (৪৫” - ৫০”), মাঝারি (১৮” - ১২”), ছোট (৫” - ৬”)
 ওজন - বড় (৫ কি.গ্রা.), মাঝারি (২ কি.গ্রা.), ছোট (১ কি.গ্রা.)
 রং - এক রঙের এবং বিভিন্ন রং, দুই ধরনেরই হয়ে থাকে।

তথ্যসূত্র 

পশ্চিমবঙ্গের ভৌগোলিক নির্দেশক
পশ্চিমবঙ্গের হস্তশিল্প
পশ্চিমবঙ্গের সংস্কৃতি
ভারতীয় সংস্কৃতি
হাতানিয়া দোয়ানিয়া সেতু

হাতানিয়া দোয়ানিয়া সেতু বা নামখানা সেতু ভারতের পশ্চিমবঙ্গ রাজ্যে হাতানিয়া দোয়ানিয়া নদীর ওপর অবস্থিত একটি সেতু। এর মাধ্যমে নামখানা ও নারায়াণপুর-এর মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৩৪০ মিটার। সংযোগ সেতুর ৯৬০ মিটার দীর্ঘ। সংযোগ সেতু সহ সেতুটি ১৩০০ মিটার বা ১.৩ কিলোমিটার দীর্ঘ। সম্পূর্ণ সেতুটি ৩.৫ কিলোমিটার দীর্ঘ। এটি পশ্চিমবঙ্গের দ্বিতীয় দীর্ঘতম ঝুলন্ত (কেবল-স্টেইড) সেতু এবং ভারতের দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ২২৬ কোটি টাকা খরচ ধরা হয়েছে। ৭ মার্চ ২০১৯ খ্রিষ্টাব্দে সেতুটির উদ্বোধন করা হয়।"এসপি সিংলা কনস্ট্রাকশন"-এর অধীনে সরকারি উদ্যোগে এই সেতুটি নির্মিত হয়েছিল।

ইতিহাস

সেতুটির নির্মাণ ২০১৪ সালের ফেব্রুয়ারি মাসে শুরু হয়। সেতুর নির্মাণ কাজ শেষ হয় ২০১৯ সালে। সেতুটি রাজ্য সরকার ও কেন্দ্র সরকারের যৌথ উদ্যোগে তৈরি হয়েছে। ২০১৯ সালের মার্চ মাসে সেতুর শুভ উদ্বোধন করেন অরূপ বিশ্বাস।

দুর্ঘটনা, বিতর্ক ও স্থানীয় জনগণের ক্ষোপ
নদীর ধারে সেতুর প্রধান থাম দু’টির মধ্যে নামখানার দিকের থামটিতে ঢালাইয়ের কাজ চলাকালে দুর্ঘটনা ঘটে। ক্রেনের মাধ্যমে তোলা হচ্ছিল সেন্টারিংয়ের লোহার শাটার। নিচে দাঁড়িয়ে কাজের দেখভাল করছিলেন সুশান্ত ও মহম্মদ নামে দুই শ্রমীক। আচমকা, প্রায় ৩০ ফুট উঁচু থেকে ক্রেনের তার ছিঁড়ে প্রায় দেড় টন ওজনের লোহার শাটার এসে পড়ে তাঁদের উপরে। ঘটনাস্থলেই মারা যান সুশান্ত।  হাতানিয়া-দোয়ানিয়া নদীর উপরে সেতু তৈরির প্রথম আড়াই বছরের শেষ মাস ছ’য়েকের মধ্যে প্রাণ হারিয়েছিল দু’জন শ্রমীক। বার বারই অভিযোগ উঠেছিল শ্রমিকদের ন্যূনতম সুরক্ষার ব্যবস্থা নেই এখানে।

ঘটনার পরে উত্তেজনা ছড়িয়ে পড়েছিল এবং স্থানীয় মানুষজন ক্ষোভ উগরে দেন নির্মাণ সংস্থার উপরে। তাঁদের দাবি ছিল "সেতুর নিচের দেওয়ালে ফাটল ধরেছে। প্রায় আধ কিলোমিটার এলাকা জুড়ে কাজ চলছে, তার মধ্যে দিয়ে ঝুঁকি নিয়ে হাঁটাচলা করতে হচ্ছে।"

তথ্যসূত্র

বহিঃসংযোগ

পশ্চিমবঙ্গের সেতু